ลักษณะการประกอบธุรกิจ

 1. โครงสร้างรายได้ของบริษัท สยาม ซินเท็ค คอนสตรัคชั่น จำกัด (มหาชน) และบริษัทย่อย

 (ตามเอกสารแนบ 1)

 2 โครงสร้างการถือหุ้นและการดำเนินธุรกิจ

 2.1 โครงสร้างการถือหุ้น

 (ตามเอกสารแนบ 2)

 2.2 โครงสร้างการดำเนินธุรกิจ 

 (ตามเอกสารแนบ 3) 

ในอดีตนั้นบริษัท สยาม ซินเท็ค คอนสตรัคชั่น จำกัด (มหาชน) และบริษัทในเครือ
แยกลักษณะการบริการออกเป็น 3 สายงานหลักมีรายละเอียดดังต่อไปนี้

(1) สายงานรับเหมาก่อสร้าง รวมถึงการจำหน่ายวัสดุและอุปกรณ์ก่อสร้าง

(2) สายงานสนับสนุนธุรกิจรับเหมาก่อสร้าง ซึ่งประกอบด้วย

- ธุรกิจระบบไฟฟ้า

- ธุรกิจงานเสาเข็มและงานวางฐานราก

- ธุรกิจงานแผ่นโลหะ

- ธุรกิจระบบประปาและระบบบำบัดน้ำเสีย

(3) การลงทุนในสายงานพัฒนาอสังหาริมทรัพย์

ปัจจุบันบริษัทฯ มิได้ดำเนินการในลักษณะของการแบ่งสายงานให้กับบริษัทในเครือเช่นในอดีต
สืบเนื่องมาจากภาวะเศรษฐกิจที่ส่งกระทบให้กับบริษัทฯ และบริษัทในเครือประสบปัญหา
จนถึงขั้นที่บริษัทในเครือบางบริษัทต้องหยุดกิจการลงชั่วคราว
แต่เพื่อให้คงไว้ซึ่งการดำเนินธุรกิจรับเหมาก่อสร้างแบบครบวงจร (Integrated Approach)
โดยให้บริการตั้งแต่การวางรากฐานจนกระทั่งอาคารเสร็จสมบูรณ์ในลักษระที่เรียกว่า One-Stop
Shopping บริษัทฯ จึงได้พัฒนาความสามารถในการรับเหมางานก่อสร้างแบบเบ็ดเสร็จ หรือ
Project Turnkey ขึ้น โดยยังคงความสามารถที่จะรับงานทั้งงานด้านโครงสร้าง (Structural
) งานติดตั้งระบบไฟฟ้า ระบบเครื่องจักรกล (Electrical and Mechanical)
ระบบอัตโนมัติในตัวอาคาร (Building Automation) และอื่นๆ

ในปัจจุบัน บริษัทฯ ได้เข้าทำสัญญารับเหมาก่อสร้างกับบริษัทต่างๆ ในภาคเอกชน
ได้แก่อาคารสำนักงาน อาคารที่พักอาศัย โรงแรม ตลอดจนอาคารห้างสรรพสินค้าและโรงงาน
และในภาครัฐบาล ได้แก่ โครงการเคหสถานสงเคราะห์อาคารบ้านพักข้าราชการตำรวจ
การเคหะแห่งชาติ และโครงการบำบัดน้ำเสียกรุงรัตนโกสินทร์ จนถึงวันที่ 30 มิถุนายน 2543
มีโครงการที่เซ็นสัญญาแล้วทั้งสิ้น 120 โครงการ มูลค่าโครงการรวมเท่ากับ 37,253.25 ล้านบาท
ประกอบด้วยโครงการในประเทศ 112 โครงการ คิดเป็นมูลค่า 29,708.40 ล้านบาท
และโครงการในต่างประเทศ 8 โครงการ มูลค่า 7,544.85 ล้านบาท

ในด้านการลงทุนนั้น ปัจจุบันบริษัทฯดำเนินงานด้านการพัฒนาอสังหาริมทรัพย์
โดยการเข้าไปลงทุนในบริษัทพัฒนาอสังหาริมทรัพย์ต่าง ๆ ได้แก่

- บริษัท สาธรเรีย จำกัด ลงทุนร้อยละ 50 เป็นโครงการประเภทอาคารชุดที่พักอาศัยแฝดสูง 42
ชั้น ชื่อโครงการสาธรการ์เด้น บนถนนสาธร

- บริษัท ดี เอส แมเนชเม้นท์ จำกัด ลงทุนร้อยละ 17.35 เป็นอาคารชุดสำนักงาน ชื่อโครงการ
อับดุล บราฮิม เพลส สูง 34 ชั้น บนถนนพระราม 4

- บริษัท สลิลธารา จำกัด ลงทุนร้อยละ 5 ดำเนินงานโครงการสลิลธารา คอนโดมิเนียม
เป็นโครงการที่พักอาศัยสูง 32 ชั้น บนถนนพระราม 3 ริมแม่น้ำเจ้าพระยา

ส่วนการลงทุนในต่างประเทศนั้น บริษัทฯได้เข้าลงทุนในหลายประเทศ ได้แก่

- บริษัท โบว์คอนเซ็ปท์ ดีเวลลอปเม้นท์ จำกัด ลงทุนร้อยละ 25 เพื่อดำเนินการพัฒนาที่ดินจำนวน
218 ไร่ ในนิคมอุตสาหกรรมโคตา ติงกิ ประเทศมาเลเซีย

-   บริษัท ทรานส์แปซิฟิค ริเวอร์วิว พีทีอี จำกัด ซึ่งเป็นการลงทุนผ่านโดยบริษัท สยาม ซินเท็ค

  คอนสตรัคชั่น (สิงคโปร์) พีทีอี จำกัด ร้อยละ 85 ในการพัฒนาโครงการอพาร์ทเม้นท์ในนคร

  โฮจิมินท์ ประเทศเวียตนาม

 3 การตลาด

 3.1 กลยุทธ์ทางการตลาด

 กลยุทธ์ในการแข่งขันที่สำคัญ

 ในประเทศ

 1. ดำเนินงานโดยเน้นถึงคุณภาพ การบริการ มีความรับผิดชอบต่อผลงานสูงและการส่งมอบงานตรงตามกำหนดเวลา

 2. การให้บริการรับเหมาก่อสร้างแบบครบวงจร (One Stop Shopping) ได้แก่ การให้บริการตั้งแต่งานวางฐานราก จนกระทั่งอาคารเสร็จสมบูรณ์ ทำให้ลูกค้าสามารถประหยัดต้นทุนและเวลาอย่างมีประสิทธิภาพ

 3. บริษัทได้สร้างชื่อเสียงในผลงานต่าง ๆ ที่ผ่านมาในอดีต ทำให้ลูกค้าให้ความไว้วางใจในการว่าจ้างในครั้งต่อ ๆ ไป รวมทั้งแนะนำต่อไปยังลูกค้าอื่น ๆ ด้วย

 ต่างประเทศ

 บริษัทดำเนินงานโดยเน้นการเข้าร่วมทุนกับบริษัทรับเหมาก่อสร้างที่มีชื่อเสียงในท้องถิ่น โดยเน้นชื่อเสียงและความเชื่อถือได้ทางด้านงานรับเหมาก่อสร้างเพื่อสร้างฐานการตลาดผ่านความสัมพันธ์ในระดับท้องถิ่น

 จุดเด่น

 1. การรับเหมาก่อสร้างแบบครบวงจร

 2. ชื่อเสียงและคุณภาพงานของบริษัท

 3. มีบุคลากรที่มีความชำนาญเฉพาะด้าน

 4. บริษัทและผู้บริหารของบริษัทมีความสัมพันธ์อันดีกับลูกค้าและผู้ที่เกี่ยวข้อง

 กลุ่มลูกค้าเป้าหมาย

 เนื่องจากภาวะธุรกิจอสังหาริมทรัพย์ซบเซา บริษัทจึงมีนโยบายเน้นการรับเหมาก่อสร้างในภาครัฐเป็นหลัก รวมทั้งบริษัทยังมีนโยบายในการคัดสรรลูกค้าภาคเอกชนที่มีความมั่นคงทางการเงินและมีทุนดำเนินการสูงเป็นลำดับถัดมา

 นโยบายการตั้งราคา

 ในการเสนอราคาต่อลูกค้ารายใดรายหนึ่ง ฝ่ายบริหารของบริษัทจะมีการประชุมและปรึกษาร่วมกัน เพื่อพิจารณาถึงต้นทุนวัสดุอุปกรณ์ที่ใช้ในการก่อสร้าง และค่าแรงงาน โดยมีนโยบายกำหนดอัตรากำไรขั้นต้นไว้ในระดับ 10 - 15%

 3.2 การจำหน่ายและช่องทางการจำหน่าย

 บริษัทมีช่องทางในการจำหน่าย โดยการคัดเลือกโครงการที่น่าสนใจ และประกวดราคา โดยแผนกประมาณราคา อีกทั้งการประกวดราคาในบางครั้งจะได้รับการแนะนำจากฝ่ายบริหาร ลูกค้าที่เชื่อถือในผลงานของบริษัทแนะนำมา รวมทั้งคำแนะนำจากบริษัทอื่น ๆ ที่เกี่ยวข้องอีกด้วย

 3.3 ลักษณะของลูกค้า

สำหรับลักษณะลูกค้าของบริษัทที่ผ่านมานั้นส่วนใหญ่เป็นลูกค้าภาคเอกชน โดยมีลูกค้าภาครัฐบาลได้แก่
โครงการเคหะสงเคราะห์อาคารบ้านพักข้าราชการตำรวจ การเคหะแห่งชาติ
และโครงการก่อสร้างระบบบำบัดน้ำเสียของกรุงเทพมหานคร
ซึ่งจำแนกรายได้ตามลักษณะของลูกค้าที่บริษัทฯ ได้รับงานโครงการตั้งแต่เริ่มโครงการจนถึง วันที่
30 มิถุนายน 2543 โดยเปรียบเทียบ 3 ปีที่ผ่านมา ดังนี้

(หน่วย : %)

  ปี 2540/41 ปี2541/42 ปี 2542/43

  อาคารสำนักงาน/อาคารพาณิชย์ 43.38 42.71 42.71

  อาคารที่พักอาศัย 25.07 24.70 24.70

  โรงแรมและรีสอร์ท 15.55 15.31 15.31

  คลังสินค้าและโรงงานอุตสาหกรรม 6.65 8.07 8.07

  โรงพยาบาล/มหาวิทยาลัย/สถาบัน 9.35 9.21 9.21

  รวม 100.00 100.00 100.00

  หมายเหตุ : คำนวณโดยใช้มูลค่าโครงการ

รายชื่อลูกค้ารายใหญ่ 10 ลำดับแรกของบริษัท สยาม ซินเท็ค คอนสตรัคชั่น จำกัด (มหาชน)
และบริษัทย่อย (ตั้งแต่เริ่มโครงการจนถึง ณ วันที่ 30 มิถุนายน 2543
โดยคำนวณจากรายได้จากการขายและบริการของแต่ละโครงการเทียบเป็นร้อยละของรายได้จากการขายและบริการรวม)

  --------------------------- ------- --------- --------------------------- ------ --------------------------- ------
  ปี 2540/41                           ปี 2541/42                                    ปี 2542/43                   

  ชื่อโครงการ                   %                 ชื่อโครงการ                   %      ชื่อโครงการ                   %

  1. การเคหะแห่งชาติ            28.11             1. การเคหะแห่งชาติ            8.40   1. การเคหะแห่งชาติ            8.40

  2.                          9.62              2.                          6.35   2.                          6.35
  สาธรการ์เด้นท์/สถานทูตมาเลเซีย                     สาธรการ์เด้นท์/สถานทูตมาเลเซีย          สาธรการ์เด้นท์/สถานทูตมาเลเซีย   

  3. คาร์ฟู                     7.09              3. Trader Hotel             6.00   3. Trader Hotel             6.00

  4. ไฮแอท รีเจนซี่              3.88              4. Jewelry Trade Center     3.75   4. Jewelry Trade Center     3.75

  5. IFCT                     3.61              5. อับดุลราฮิม เพลส            3.62   5. อับดุลราฮิม เพลส            3.62

  6. EGAT                     2.37              6. Equatorial Hotel         3.10   6. Equatorial Hotel         3.10

  7. โรงพยาบาลเซนต์หลุยส์        2.31              7. Sedona Hotel             3.06   7. Sedona Hotel             3.06

  8. จี เอ็ม โอเปิ้ส              1.89              8. เวิลด์เทรด                 2.71   8. เวิลด์เทรด                 2.71

  9. วรจักร คอมเพล็ก            1.78              9. ทองคำ มินิออฟฟิศ            2.03   9. ทองคำ มินิออฟฟิศ            2.03

  10. ไทยไมโครอีเล็คทรอนิคส์      0.98              10. S. M. Tower             2.03   10. S. M. Tower             2.03
  --------------------------- ------- --------- --------------------------- ------ --------------------------- ------

3.4 งานที่ยังไม่ได้ส่งมอบ

ณ วันที่ 30 มิถุนายน 2543 บริษัท สยาม ซินเท็ค คอนสตรัคชั่น จำกัด (มหาชน)
และบริษัทย่อยโครงการที่เซ็นสัญญาแล้ว และยังไม่ได้ส่งมอบงานจำนวน 19 โครงการ
มูลค่างานที่เหลือ 5,984.05 ล้านบาท โดยมีรายละเอียดดังต่อไปนี้

(ตามเอกสารแนบ 4)

4. สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

- ไม่มี -

(2) สิทธิอื่น

- ไม่มี -

(3) ข้อจำกัดในการประกอบธุรกิจ

- ไม่มี -

ภาวะอุตสาหกรรมและการแข่งขัน

ภาวะอุตสาหกรรม

สืบเนื่องจากวิกฤติเศรษฐกิจในปี 2540-2541
ได้ส่งผลให้ธุรกิจในภาคการก่อสร้างอยู่ในภาวะที่ซบเซา การลงทุนในภาคอุตสาหกรรมดังกล่าวลดลง
ถึงแม้ว่าตัวเลขทางเศรษฐกิจจะชี้ว่าในปี 2542 เศรษฐกิจจะเริ่มดีขึ้นบ้างแล้วก็ตาม
ภาระหนี้ที่เกิดขึ้นส่วนใหญ่จากภาคธุรกิจอสังหาริมทรัพย์
จึงทำให้การให้สินเชื่อในปัจจุบันสำหรับโครงการก่อสร้างมีความเข้มงวดในการปล่อยกู้มากขึ้น
ดังนั้นธุรกิจโดยส่วนใหญ่ในประเทศจึงขาดสภาพคล่องทางการเงินไม่เว้นแม้แต่ธุรกิจอสังหาริมทรัพย์
ซึ่งผลกระทบดังกล่าวสะท้อนให้เห็นว่าโครงการก่อสร้างที่อยู่อาศัย อาคารพาณิชย์ต่าง ๆ
ที่เกิดขึ้นใหม่นั้นลดลง ทว่าในส่วนของภาครัฐนั้น ยังคงมีบทบาทสำคัญต่อภาคอุตสาหกรรมก่อสร้าง
เนื่องจากมูลค่าการสะสมทุนในภาคก่อสร้างของรัฐ ได้เพิ่มขึ้นอย่างต่อเนื่องจากร้อยละ 29.1 ในปี
2535 จนมีสัดส่วนเป็นร้อยละ 57.9 ในปี 2541
และจะยังคงเพิ่มขึ้นอย่างต่อเนื่องจากนโยบายกระตุ้นเศรษฐกิจและการลงทุนของประเทศโดยภาครัฐบาล

การสะสมทุนของภาคก่อสร้าง (ล้านบาท)

+--------------+----------+---------+-----------+----------+---------+
|              | 2537     | 2538    | 2539      | 2540     | 2541 *  |
+--------------+----------+---------+-----------+----------+---------+
| ภาคเอกชน     | 476.9    | 518.6   | 530.6     | 296.9    | 199.8   |
|              |          |         |           |          |         |
| - สัดส่วน      | 65.9%    | 64.1%   | 59.4%     | 41.0%    | 42.1%   |
+--------------+----------+---------+-----------+----------+---------+
| ภาครัฐบาล     | 246.6    | 290.0   | 363.4     | 426.9    | 274.3   |
|              |          |         |           |          |         |
| - สัดส่วน      | 54.1%    | 36.9%   | 40.6%     | 59.0%    | 57.9%   |
+--------------+----------+---------+-----------+----------+---------+
| ภาคก่อสร้างรวม | 723.5    | 808.6   | 894.0     | 723.7    | 474.1   |
|              |          |         |           |          |         |
| - สัดส่วน      | 100.0%   | 100.0%  | 100.0%    | 100.0%   | 100.0%  |
+--------------+----------+---------+-----------+----------+---------+

หมายเหตุ * เป็นตัวเลขประมาณการโดยฝ่ายวิจัยบรรษัทอุตสาหกรรมแห่งประเทศไทย

ที่มา : สำนักงานคณะกรรมการ พัฒนาเศรษฐกิจและสังคมแห่งชาติ

อุตสาหกรรมก่อสร้างของไทย

อุตสาหกรรมก่อสร้างของไทย จำแนกได้เป็น 2 ประเภท ตามกลุ่มผู้ว่าจ้าง ดังนี้ คือ

(1) อุตสาหกรรมงานก่อสร้างภาคเอกชน

มีปัญหาต่อเนื่องมาจากปีก่อน ในส่วนของสภาพคล่องทางการเงิน ภาระหนี้สิน
และราคาของวัสดุก่อสร้าง ซึ่งส่งผลให้ในแต่ละโครงการประสบปัญหาขาดทุน
ซึ่งในส่วนของการก่อสร้างที่อยู่อาศัย ยังอยู่ในสภาวะล้นตลาด ที่อยู่อาศัยที่สร้างเสร็จแต่ไม่มีผู้เข้าอยู่
มีปริมาณมากทั้งที่เป็นคอนโดมิเนียม ทาวน์เฮาส์ และตึกแถว และในส่วนของอาคารพาณิชย์ต่าง ๆ
และอุตสาหกรรม ปัจจุบันได้ลดจำนวนการ่อสร้างลงไปมาก เนื่องจากอาคารสำนักงานต่าง ๆ
ในกรุงเทพฯ มีพื้นที่ว่างเป็นจำนวนมาก และยังมีอาคารที่หยุดการก่อสร้างไว้อีกจำนวนหนึ่ง

(2) อุตสาหกรรมงานก่อสร้างภาครัฐบาล

แผนพัฒนาเศรษฐกิจและสังคมแห่งชาติ ฉบับที่ 8 (ปี 2540-2544) ได้จัดสรรงบประมาณ
เพื่อการลงทุนก่อสร้างของภาครัฐไว้ใน 4 สาขาสำคัญ ได้แก่ คมนาคมขนส่ง พลังงาน สื่อสาร
และสาธารณูปโภคและสาธารณูปการอื่น เป็นมูลค่ารวม 1.94 ล้านล้านบาท
ซึ่งเพิ่มขึ้นจากแผนพัฒนาฯฉบับที่ 7 ถึงร้อยละ 47.6
อันเป็นปัจจัยสำคัญที่มีส่วนผลักดันให้อุตสาหกรรมการก่อสร้างในภาครัฐมีบทบาทมากขึ้น

ความสามารถในการทำกำไรของธุรกิจรับเหมาก่อสร้างขึ้นอยู่กับการส่งมอบให้ตรงตามกำหนดเป็นสิ่งสำคัญอันจะส่งผลให้ผู้รับเหมาไม่ต้องถูกปรับและยังทำให้ลดปัญหาเรื่องต้นทุนบานปลาย
โดยส่วนใหญ่จะเป็นต้นทุนแรงงานซึ่งคิดเป็นสัดส่วนประมาณร้อยละ 15-20 ของต้นทุนทั้งโครงการ
โดยปกติอัตรากำไรหลังภาษีสำหรับงานก่อสร้างภาคเอกชนจะอยู่ประมาณร้อยละ 10-15
ส่วนงานก่อสร้างภาครัฐบาลจะมีอัตรากำไรที่ต่ำกว่าคือ ประมาณร้อยละ 3-7
อันเป็นผลมาจากหลักประกันด้านการได้รับชำระค่าจ้างและอำนาจต่อรองของส่วนราชการ
ตลอดจนขนาดของโครงการ

ภาวะการแข่งขัน

  ธุรกิจรับเหมาก่อสร้างเป็นธุรกิจที่มีการแข่งขันสูง โดยเฉพาะงานก่อสร้างประเภทที่ไม่ซับซ้อน
  หรือไม่ต้องอาศัยเทคโนโลยีชั้นสูงและเงินทุนมาก การเข้ามาทำธุรกิจทำได้ไม่ยาก
  ทำให้มีการแข่งขันด้านราคาค่อนข้างมาก
  ประกอบกับงานก่อสร้างภาคเอกชนเพื่อการอยู่อาศัยที่เริ่มชะลอตัวลง
  ทำให้บริษัทที่มีศักยภาพพอที่จะรับงานขนาดใหญ่ได้ หันมารับงานก่อสร้างภาครัฐบาลมากขึ้น
  ปัจจุบันบริษัทที่รับงานก่อสร้างโครงการสาธารณูปโภคขั้นพื้นฐานของรัฐมีประมาณ 20 ราย
  ซึ่งเมื่อเทียบกับนโยบายของประเทศในขณะนี้ที่เน้นด้านการพัฒนาระบบสาธารณูปโภคขั้นพื้นฐานแล้วนับว่ายังมีอยู่น้อย
  จึงเป็นปัจจัยที่ดึงดูดให้บริษัทรับเหมาก่อสร้างจากประเทศในแถบยุโรป เช่น อังกฤษ และฝรั่งเศส
  สนใจย้ายฐานเข้ามาประมูลงานมากขึ้น ประกอบกับภาวะเศรษฐกิจในแถบยุโรปค่อนข้างซบเซา
  รวมทั้งโครงการก่อสร้างสาธารณูปโภคพื้นฐานของประเทศเพื่อนบ้านของไทยยังขาดแคลนอีกมาก
  ธุรกิจรับเหมาก่อสร้างจึงเป็นธุรกิจที่น่าลงทุนในสายตาของนักลงทุนต่างชาติเป็นอย่างยิ่ง
  ซึ่งนักลงทุนต่างชาติหรือบริษัทข้ามชาติเหล่านี้มีความได้เปรียบเหนือกว่าบริษัทก่อสร้างในประเทศ
  ทั้งด้านเทคโนโลยีการก่อสร้าง บุคลากร และเงินทุนหมุนเวียน
  ซึ่งจะเป็นคู่แข่งที่มีศักยภาพมากและจะกลายเป็นคู่แข่งที่น่ากลัวในอนาคต
  ประกอบกับการแก้กฎหมายพระราชบัญญัติประกอบธุรกิจต่างด้าว (ปว.281)
  ที่เปิดโอกาสให้ผู้รับเหมาต่างประเทศเข้ามาดำเนินการในอุตสาหกรรมรับเหมาก่อสร้างได้ก็ยิ่งเป็นการเพิ่มสภาพการแข่งขันให้รุนแรงขึ้นไปอีก
  ดังนั้น
  บริษัทรับเหมาก่อสร้างจะต้องเร่งปรับตัวให้พร้อมที่จะเผชิญกับภาวะการแข่งขันที่ทวีความรุนแรงยิ่งขึ้นจากการเคลื่อนย้ายทุนเข้ามาในภูมิภาคนี้

  ปัญหาและอุปสรรคที่สำคัญของอุตสาหกรรมก่อสร้าง คือ
  การขาดแคลนบุคลากรด้านวิศวกรและช่างเทคนิค การขาดแคลนสาธารณูปโภคขั้นพื้นฐาน
  ตลอดจนระบบคมนาคมที่เพียงพอจะมารองรับการขยายตัวด้านการลงทุน
  อย่างไรก็ตามรัฐบาลได้พยายามแก้ไขปัญหาทั้งด้านสาธารณูปโภคขั้นพื้นฐานและการผลิตบุคลากรอย่างรีบเร่งอยู่แล้ว
  โดยดูจากแผนพัฒนาฯฉบับที่ 8 ดังนั้นภายในอีก 2 - 3 ปีข้างหน้า
  ปัญหาและอุปสรรคดังกล่าวคงจะบรรเทาลง
  จนไม่มีผลกระทบอย่างมีนัยสำคัญต่ออุตสาหกรรมก่อสร้าง

  จำนวนธุรกิจรับเหมาก่อสร้างในประเทศปัจจุบันมีมากกว่า 30,000 ราย
  นับตั้งแต่บริษัทรับเหมาก่อสร้างขนาดเล็ก
  ประเภทบ้านพักอาศัยหรืออาคารพาณิชย์ซึ่งใช้เทคนิคการก่อสร้างขั้นพื้นฐาน
  จนกระทั่งถึงการก่อสร้างอาคารสูงประเภทต่าง ๆ เช่น โรงแรม อาคารชุด อาคารสำนักงาน
  การก่อสร้างระบบสาธารณูปโภคขนาดเล็ก เช่น ถนน สะพาน ประปา ฯลฯ จนถึงขนาดใหญ่ เช่น
  เขื่อน ท่อส่งก๊าซ โรงไฟฟ้า ฯลฯ ซึ่งต้องใช้ความชำนาญเป็นพิเศษ โดยมีบริษัทคู่แข่งที่สำคัญ
  ได้แก่ บริษัท อิตาเลียนไทย ดีเวลลอปเม้นท์ จำกัด (มหาชน) บริษัท ช.การช่าง จำกัด
  (มหาชน) บริษัท ซิโน-ไทย คอนสตรัคชั่นและเอ็นจิเนียริ่ง จำกัด (มหาชน) และบริษัท
  คริสเตียนีและนีลเส็น (ไทย) จำกัด (มหาชน) เป็นต้น
  จากการที่ผู้รับเหมาก่อสร้างกระจายอยู่ทั่วประเทศ และเป็นการก่อสร้างในขนาดต่าง ๆ
  กันดังกล่าวข้างต้น จึงไม่สามารถแสดงตัวเลขที่เป็นทางการเพื่อหาส่วนแบ่งการตลาด
  อย่างไรก็ตาม เพื่อเป็นข้อมูลในการเปรียบเทียบคู่แข่งขันรายอื่น
  จึงแสดงการเปรียบเทียบตัวเลขที่สำคัญของบริษัทคู่แข่งไว้ ดังต่อไปนี้

คู่แข่ง

ข้อมูลเปรียบเทียบบริษัทรับเหมาก่อสร้างจากงบการเงิน ณ 31 ธันวาคม 2542

(หน่วย: ล้านบาท)

  ---------------- ---------- ---------- --------- ----------- --------- ----------- -------------
  ชื่อบริษัท           รายได้รวม   กำไรขั้นต้น   กำไรสุทธิ   สินทรัพย์รวม   หนี้สินรวม   ทุนชำระแล้ว   ส่วนของผู้ถือหุ้น

  อิตาเลียนไทย       18,804     1,521      1,521     29,958      18,211    2,500       11,564

  ซิโน-ไทย          3,586      (1,128)    (1,081)   5,092       6,734     300         (1,704)

  ช. การช่าง        8,686      (2,669)    (2,895)   12,898      11,504    1,050       1,153

  คริสเตียนี          6,359      151        (487)     3,340       2,909     4,562       430

  เนาว์รัตน์พัฒนาการ   2,085      (864)      (860)     4,218       4,744     500         (526)

  สยาม ซินเท็ค *     1,179      (1,901)    (1,903)   1,034       9,076     397         (8,043)

  พี เอ อี ประเทศไทย 635        (921)      (922)     1,164       2,817     200         (1,653)

  อี เอ็ม ซี          398        (298)      (292)     475         1,121     300         (646)

  เพาเวอร์-พี        310        (373)      (296)     597         1,982     250         (1,385)
  ---------------- ---------- ---------- --------- ----------- --------- ----------- -------------

  * (สยาม ซินเท็ค งบการเงินรวมรอบบัญชีสิ้นสุด ณ 30 มิถุนายน 2543)

ที่มา : รายงานประจำปีแบบ 56-1 ที่ส่งให้กับตลาดหลักทรัพย์แห่งประเทศไทย

  สถานภาพการแข่งขันของบริษัท

  ปัจจุบันบริษัทประสบปัญหาสภาพคล่องและอยู่ในระหว่างดำเนินการปรับโครงสร้างหนี้
  ทำให้บริษัทไม่อยู่ในฐานะที่จะแข่งขันประมูลงานใหม่กับคู่แข่งได้
  ทั้งนี้บริษัทกำลังอยู่ในช่วงเตรียมความพร้อมเพื่อจะเข้าร่วมประมูลงานในระยะเวลาอันใกล้นี้
  แต่เป็นที่คาดการณ์ว่าต้นทุนการดำเนินงานของบริษัทจะสูงขึ้นกว่าในอดีต
  สาเหตุจากการสูงขึ้นของต้นทุนการจัดหาแหล่งเงินทุนและวัตถุดิบ
  ซึ่งเป็นที่ทราบโดยทั่วไปว่าการให้ระยะเวลาเครดิตในการสั่งซื้อนั้นสั้นลงมากหรืออาจถึงขั้นต้องสั่งซื้อเป็นเงินสด
  อีกทั้งการแข่งขันในตลาดที่สูงขึ้นจะทำให้บริษัทต้องเปลี่ยนแปลงกลยุทธ์ในการแข่งขันให้มีประสิทธิภาพมากขึ้นและสามารถแข่งขันได้ในตลาด

สถานภาพการแข่งขันของบริษัทย่อย

  บริษัทย่อยของบมจ.สยาม ซินเท็ค คอนสตรัคชั่น
  ทั้งในและต่างประเทศต่างประสบปัญหาสภาพคล่องทางการเงินเช่นกัน
  โดยเฉพาะบริษัทย่อยที่ตั้งขึ้นในประเทศไทยนั้นมีวัตถุประสงค์เพื่อสนับสนุนการดำเนินงานของ
  สยาม ซินเท็ค หลายบริษัทที่ผึ่งพาการประมูลงานของ สยาม ซินเท็ค
  ต้องประสบปัญหาถึงขั้นหยุดการดำเนินงานชั่วคราว อันเนื่องมาจาก สยาม ซินเท็ค
  ไม่อยู่ในฐานะที่จะหางานใหม่เข้ามาในช่วงที่เกิดภาวะเศรษฐกิจจนถึงปัจจุบัน
  ซึ่งบริษัทอยู่ในระหว่างปรับปรุงโครงสร้างหนี้และเตรียมความพร้อมเพื่อเข้าร่วมประมูลงานอีกครั้งหนึ่ง
  แต่อย่างไรก็ตามบริษัทย่อยเหล่านี้ก็จะต้องปรับกลยุทธ์และขีดความสามารถในการแข่งขันของตนเองเพิ่มมากขึ้น
  โดยจะต้องสามารถหางานได้เอง
  และ/หรือต้องพยายามปรับโครงสร้างของตนเองเพื่อรองรับงานจาก สยาม ซินเท็ค ได้ด้วย

  จากที่กล่าวมาข้างต้นพอสรุปภาพรวมของบริษัทและบริษัทย่อยได้ว่า
  จากปัญหาเศรษฐกิจทำให้การลงทุนภาคเอกชนลดลง
  การแข่งขันในอุตสาหกรรมพัฒนาอสังหาริมทรัพย์จึงมุ่งเน้นไปที่งานภาครัฐทั้งสิ้น
  แต่ทั้งนี้หลายบริษัทก็มีขอบเขตจำกัดด้านความสามารถในการรับเหมาโครงการขนาดใหญ่
  รวมถึงขาดเทคนิคและประสบการณ์ในโครงการสาธารณูปโภคบางประเภท
  เป็นเหตุให้การแข่งขันในอุตสาหกรรมทวีความรุนแรงมากขึ้น
  ถึงแม้ว่าปัญหาสภาพคล่องทางการเงินในระบบจะเป็นสาเหตุให้หลายบริษัทต้องออกจากธุรกิจไปก็ตาม
  แต่ก็เป็นปัญหาที่หลายบริษัทที่ยังดำรงอยู่ต้องเร่งแก้ไขเพื่อให้สามารถแข่งขันกับบริษัทอื่นๆ ได้